Nokia Smart City Playbook: Οδηγός για την δημιουργία της έξυπνης πόλης Nokia Smart City Playbook: Οδηγός για την δημιουργία της έξυπνης πόλης
Σήμερα η Nokia δημοσίευσε έναν οδηγό, που καταγράφει και τεκμηριώνει τις πιο αποδοτικές στρατηγικές για την δημιουργία μια έξυπνης πόλης. Ο οδηγός αυτός, με το όνομα «The Smart City Playbook», παρέχει στην ηγεσία κάθε πόλης ή δήμου, στρατηγικές που έχουν ήδη αποδειχθεί αποτελεσματικές, κάνοντας τις πόλεις που εφαρμόστηκαν πιο έξυπνες και ασφαλείς.
Ο οδηγός αυτός ήταν μια ιδέα της Nokia, που ανατέθηκε στην Machine Research για να την διεκπαιρεώσει, κάνοντας έρευνα και ανάλυση των στρατηγικών σε 22 πόλεις του κόσμου. Η έρευνα αποκάλυψε ότι, υπάρχει μεγάλη ποικιλία στoυς τρόπους που κάθε πόλη προσπαθεί να γίνει smart, αλλά μπόρεσαν να διακρίνουν ανάμεσα σε αυτές τρεις διαφορετικές «γραμμές».
Η πρώτη γραμμή αφορούσε την προσπάθεια επίλυσης ενός πιεστικού προβλήματος (για παράδειγμα την κίνηση στους δρόμους), με την δημιουργία μιας εφαρμογής, και ύστερα την προσθήκη άλλων. Η δεύτερη γραμμή αφορούσε την δημιουργία μιας πλατφόρμας υποδομών, η οποία θα μπορούσε να υποστηρίξει μια ευρεία ποικιλία έξυπνων εφαρμογών και υπηρεσιών. Τέλος, η τρίτη γραμμή αφορούσε την δοκιμή πολλαπλών πιλοτικών εφαρμογών, πριν την απόφαση για την εφαρμογή της πιο κατάλληλης.
Επιπλέον, η έρευνα κατέληξε στο συμπέρασμα ότι, εκτός από τις διαφορετικές γραμμές που επιλέγει κάθε πόλη, υπάρχουν και συγκεκριμένες κοινές πρακτικές που χρησιμοποιούνται με επιτυχία από τις έξυπνες πόλεις, μεταξύ των οποίων:
1. Οι επιτυχημένες πόλεις, έχουν ξεκάθαρους και διαφανείς κανονισμούς για την χρήση των δεδομένων από την κυβέρνηση και τρίτους, ανεξάρτητα αν αυτά διαμοιράζονται δωρεάν ή με αντίτιμο.
2. Οι περισσότερες έξυπνες πόλεις που έχουν κάνει αρκετά βήματα μπροστά, έχουν δεσμευτεί να κάνουν τις πληροφορίες, την τεχνολογία επικοινωνιών και τις υποδομές IoT προσβάσιμες σε χρήστες εντός και εκτός της κυβέρνησης.
3. Κυβερνήσεις και συνεργαζόμενα μέλη, έχουν φροντίσει να κάνουν τους πολίτες ενεργούς σε πρωτοβουλίες που αφορά τις έξυπνες πόλεις.
4. Οι υποδομές των έξυπνων πόλεων, πρέπει να έχουν την δυνατότητα επέκτασης, ώστε να μπορούν να αναπτυχθούν απροβλημάτιστα βάση των μελλοντικών αναγκών.
5. Οι πόλεις αυτές, έχουν επιλέξει τεχνολογικούς συνεργάτες οι οποίοι έχουν την ικανότητα της καινοτομίας, την δυνατότητα να επενδύσουν στον πραγματικό κόσμο και πλατφόρμες οι οποίες είναι ανοιχτές για κάθε μελλοντική παρέμβαση, από τρίτους.
Η μελέτη αυτή, εκτός των άλλων, παρέχει πολλαπλά παραδείγματα για το πως οι έξυπνες πόλεις αντιμετώπισαν κάθε πρόβλημα που αντιμετώπισαν, στην διαδικασία της μετάβασης.
Μέχρι το 2050, αναμένεται το 66% του παγκόσμιου πληθυσμού να ζει σε αστικά κέντρα. Αυτό, δημιουργεί στις κυβερνήσεις την ανάγκη να εφαρμόσουν αποτελεσματικές στρατηγικές για να αντιμετωπίσουν τις ολοένα μεγαλύτερες ανάγκες του αυξανόμενου πληθυσμού. Φυσικά, η τεχνολογία θα παίξει μεγάλο ρόλο στην ικανοποίηση των αναγκών αυτών.
Προηγούμενες δημοσιεύσειςIntelligent Get & Go: Η Nissan εισέρχεται στην αγορά του carsharingΕπόμενες δημοσιεύσειςOryx Vision: Τα αυτόνομα οχήματα θα “βλέπουν” καλύτερα και πιο μακριά